Studieguide

**Kandidatuddannelsen Konkurrence og eliteidræt**

**1. september 2018 – 30. juni 2019**

**Syddansk Universitet**

Vedtaget i Studienævnet

*13. august 2018*

## Indholdsfortegnelse

Studieguiden 3

Videnskabsteori og forskningsmetoder 5

Elitemiljøer i praksis: 12

# Studieguiden

Studieguiden er den studerendes ”orienteringskort” til de enkelte fag på kandidatuddannelse i Idræt & Sundheds. Den præciserer undervisningens indhold og arbejdsopgaver undervejs samt alle forhold omkring eksamen. Studieguiden indeholder anbefalinger til litteratur eller pensum samt præciserer brugen af E-learn i modulet.

Studieguiden[[1]](#footnote-1) indeholder alle fag og moduler, som udbydes på Kandidatuddannelsen i Idræt og Sundhed ved SDU i perioden 1. september 2017 – 30. juni 2018. Studieguiden er en uddybning og præcisering af modulerne i fagkataloget.

Fagkataloget er det formelle og gældende dokument i forhold til undervisning og eksamen i det enkelte modul. Det er således altid bestemmelserne i fagkataloget, der er de gældende i forhold til modulets indhold, kompetencemål og prøveformer mv.

Studieguiden indeholder beskrivelse af moduler udbudt af forskningsenheder ved Institut for Idræt og Biomekanik – herunder flerfaglige moduler og metodemodulet.

Studerende indskrevet på kandidatstudiet i Idræt og Sundhed kan sammensætte deres uddannelsesforløb af moduler udbudt i Studieguiden – dog under forudsætning af, at bestemmelserne i Studieordningen er overholdt. [Link til studieordninger](http://www.sdu.dk/information_til/studerende_ved_sdu/din_uddannelse/idraet_og_sundhed_kandidat/uddannelsens_opbygning/studieordninger.aspx)

### Skemaplanlægning

Skemaet tilrettelægges så det er muligt at følge fag op til 15 ECTS i et kvarter.

Såfremt en studerende tilmelder sig moduler udover normeringen på 15 ECTS pr. kvarter kan der forekomme overlap mellem modulerne i skemaet.

Det kan ikke forventes at fag og moduler udbudt af forskningsenheder udenfor IOB er skemateknisk koordineret med hinanden eller med modulerne udbudt af IOB.

### Tilmelding til fag og moduler

Tilmelding til moduler udbudt på Institut for Idræt og Biomekanik foregår 20. – 30. maj og 20. – 30. november via Student-selvbetjening. Vedrørende fag og moduler i øvrigt skal den studerende selv orientere sig herom på relevante hjemmesider.

### Fag og moduler

|  |
| --- |
| Struktur for Kandidatuddannelsen Idræt med fokus på konkurrence- og eliteidræt – 120 ECTS |
|  |  | 3. og 4. kvartal | Speciale |
| 2. kvartal | Anvendt videnskabelig metode |
| 1. kvartal | * Elitemiljøer i praksis
* Project Governance and high performance
* Præstationsoptimering
* Talentudvikling & Elitesport
 | Praktikforløb og/eller Project Governance and high performance kan erstattes af et selvvalgt alternativ.Et evt. frit valgt modul skal godkendes af studienævnet med udgangspunkt i kompetenceprofil for K&E-spor.  |
| 4. | 4. kvartal |
| 3. kvartal |
| 2. kvartal |
| 1. kvartal | Videnskabsteori og forskningsmetoder |
|  | ECTS | 1 | 2 | 3 | 4 | 5 | 6 | 7 | 8 | 9 | 10 | 11 | 12 |

# Videnskabsteori og forskningsmetoder

Omfang

15 ECTS

Placering

Modulet er placeret på 1. kvarter.

Særlige forhold

Modulet er obligatorisk.

Mål

Formålet med modulet er, at den studerende opnår udvidet indsigt i og forståelse for videnskabsteoretiske problemstillinger, centrale forskningsmetoder og forskningsprocesser. Dette danner baggrund for at kunne vurdere og kritisk reflektere over eksisterende viden af relevans for området idræt og sundhed – samt hvorledes empiriindsamling, præsentation og tolkning af ny viden kan gennemføres. Målet er at den studerende, med udgangspunkt i relevant teori og specifikke cases, opnår viden og kompetencer til at forstå forskningsprocessen, forskerroller og valg af forskningsmetoder i forhold til de enkelte forskningsområder. Der sigtes endvidere efter, at den studerende forbedrer sin evne til at udvikle egen faglighed i relation til idræt og sundhedsområdet.

Kompetencer

#### Viden:

Ved modulets afslutning skal den studerende have viden om:

* Videnskabsteoretiske grundpositioner knyttet til de enkelte forskningsområder
* Informationssøgning knyttet til de enkelte forskningsområder
* Konkrete forskningsmetoder og forskerroller knyttet til de enkelte forskningsområder
* Muligheder og udfordringer der ligger i at kombinere forskellige metoder i samme projekt, med andre ord mixed-methods forskning

#### Færdigheder:

Ved modulets afslutning skal den studerende kunne:

* Udvælge, beskrive og vurdere teori- og metodevalg.
* Diskutere forskningsprocessen og forskningsdesign indenfor de enkelte forskningsområder
* Opstille forskningsdesign og gennemføre indledende dataindsamling og analyse under hensyntagen til betydningen af metodiske valg og problemer

#### Kompetencer:

Ved modulets afslutning skal den studerende kunne:

* Genkende specifikke forskningsmetoder
* Beskrive forskerroller i relation til specifikke forskningsmetoder
* Forholde sig kritisk-analytisk til metoder for indsamling, bearbejdning og analyse af data
* Formidle metodologiske overvejelser og forskningsresultater til relevante aftagere som f.eks. kommuner eller organisationer

Indhold

Modulet indeholder en række emner relateret til de forskellige dele af en forskningsproces – bl.a. med fokus på den praktiske anvendelse af metoder og tolkning af data. Centrale emner er fx:

* objektivitet eller ej? Det repræsentative vs case
* forskningsdesign og anvendelse
* forskningsspørgsmål - fra den enkelte til det komplekse og fra sammenhæng til element
* forklaring og forståelse - herunder forskningsteori og metoder
* metoder og teknikker til indsamling af empiri, præsentation og tolkning af den indsamlede viden

Undervisningsform

Undervisning foregår ved en kombination af forelæsninger, holdundervisning og casebaserede øvelser

Modulet er opdelt i en fælles tværvidenskabelig del og en fagspecifik del.

Den fælles tværvidenskabelige del tager fat i almene perspektiver om fx videnskab, videnskabsteori, forskningsprocesser og rollen som forsker samt generel metodeteori, valg af metode og at bruge ’mixed-methods’.

I den fagspecifikke del vælger de studerende et af fire spor, hvis indhold uddybes nedenfor.

Forberedelsen til undervisningen indbefatter læsning og opgaveløsning i arbejdsgrupper.

E-learn platform

Kurset har et forum på E-learn, hvor kursusinformation, litteraturlister og undervisningsmaterialer befinder sig. Den fælles tværvidenskabelige del og de 4 fagspecifikke spor har hver deres mappe under platformen. Al information vedrørende litteratur, læseplan m.v. vil fremgå på E-learn.

Eksamen

Skriftlig prøve. Bedømmelse efter 7-trinsskala. Intern bedømmelse

Den skriftlige prøve har en varighed af 5 timer. Der må benyttes hjælpemidler – dvs. pensum og egne noter. Brug af internet er ikke tilladt.

Tidsforbrug

Den fælles videnskabelige del: 35 KT – ca. 145 AT (inklusiv KT)

Den fagspecifikke del: 36 KT – ca. 150 AT (inklusiv KT)

Eksamen: 5 KT – ca. 37 AT (inklusiv KT)

Modulansvarlig

Modulet udbydes i samarbejde mellem forskellige forskningsenheder på IOB

Fagansvarlige er:

Lektor Peter Lund Kristensen plkristensen@health.sdu.dk

Lektor Jasper Schipperijn jschipperijn@health.sdu.dk

Modulsekretær

Ulla Rytter, urytter@health.sdu.dk

Uddybning af modulet

Den videnskabelig metode er en systematisk og målrettet undersøgelsesproces, som anvendes til at undersøge en afgrænset problemformulering. Afhængig af hvilken forskningsmetode man vælger, forandres ens viden om verden. Først og fremmest har metodevalg konsekvenser for, hvad man forstår ved resultater og hvordan disse tolkes og anvendes. Forskellige forskere stiller forskellige spørgsmål afhængig af deres syn på, hvad viden er, og hvordan den bedst kan erkendes. Derfor er det væsentligt at kunne skelne mellem forskellige ontologiske og epistemologiske positioner og de heraf følgende metodevalg. Gennem først et fælles tværvidenskabeligt forløb på 2 uger, herefter et 4 ugers fagspecifik forløb, og igen afslutningsvist 2 ugers fælles tværvidenskabelig forløb, præsenteres en række videnskabsteoretiske og metodologiske perspektiver samt konkrete forskningsmetoder, som den studerende aktivt skal reflektere over og arbejde med. Indholdet er rettet mod at kunne anvendes i den studerendes selvstændige gennemførelse af projekter på kandidatuddannelsen og i fremtidige jobs.

#### Informationssøgning

#### Informationssøgning er essentielt for alt videnskabeligt arbejde, og alle studerende på faget forventes at kunne gennemføre en systematisk søgning for at finde relevante videnskabelige tekster. For de studerende der i deres bachelor uddannelse ikke er blevet undervist i informationsøgning, eller som ønsker at få genopfrisket deres evner, vil Anne Faber Hansen, SDU, Biblioteket, gennemføre en 4-timers workshop i informationssøgning. Formålet er at kvalificere de studerende til at foretage relevante, fokuserede og refleksive søgninger under hensyntagen til evt. tværvidenskabelige interesser.

*Det fælles tværvidenskabelige forløb (fællesdelen)*

Fællesdelen starter med et 2-ugers forløb, der består dels af en række forelæsninger med dertilhørende gruppearbejde af videnskabsteoretisk karakter. Her arbejdes med overordnede videnskabsteoretiske grundpositioner og problemstillinger knyttet til de enkelte forskningsområder, herunder;

* Objektivitet eller ej? Det repræsentative vs. Cases
* Forklaring og forståelse - herunder forskertyper og metoder
* Forskningsniveauer - fra det enkelte til det komplekse og fra sammenhæng til element
* Opgaveskrivning
* Forskerroller

#### Videnskabsteoretisk forløb

Lektor, Esben Nedenskov Petersen, SDU, afdeling for filosofi

Her fokuseres på grundlæggende spørgsmål som:

* Hvad er videnskab (og videnskabsteori)?
* Hvor går grænsen mellem videnskab og pseudo-videnskab?
* Hvad er erkendelsens grundlag og struktur?
* Findes der en objektiv sandhed/erkendelse?

Forløbet har fokus på, hvorfor videnskabsteoretisk refleksion er en uomgængelig del af forskerrollen, og hvordan et fokus på videnskabelighed er afgørende i forhold til at opnå hensigtsmæssige forskningsprocesser inden for såvel naturvidenskab som humaniora.

#### Valg af metode & mixed-methods forskning

Lektor, Jasper Schipperijn

Efter de 4 fagspecifikke spor samles de studerende igen for at arbejde på tværs med vælg af den rette metode til forskellige typer af (forsknings)spørgsmål der opstår når der skal udvikles og/eller evalueres projekter på idræt og sundhedsområdet. Endvidere vil der være fokus på de muligheder og udfordringer der ligger i at kombinere forskellige metoder i samme projekt, med andre ord mixed-methods forskning.

*De fire fagspecifikke forløb:*

Hver studerende vælger et af fire spor, hvor der arbejdes med forskningsmetoder indenfor forskellige sundhedsvidenskabelige discipliner. Overordnet kan de 4-spor opdeles i to hovedretninger. Sporene ”Kvantitative metoder” og ”Kvalitative metoder” fokuserer i overvejende grad på problemstillinger indenfor det humanistiske og samfundsvidenskabelige område af sundhedsvidenskaben, hvorimod sporene ”Epidemiologi” og ”Laboratorieteknikker” beskæftiger sig med sundhedsvidenskabelige problemstillinger af naturvidenskabelig karakter.



Metoderne der undervises i indenfor de 4-spor kan opdeles i kvantitative og kvalitative metoder. Kun ét af sporene (”Kvalitative metoder”) beskæftiger sig med kvalitative metoder, mens de tre øvrige spor fokuserer på kvantitative metoder. Det betyder, at der vil være et vist overlap mellem de metoder, der undervises i indenfor de tre kvantitative spor. Nedenfor følger en yderligere uddybning af indholdet af de fire spor i faget.

Fælles for alle 4-spor er dog, at følgende emner bliver behandlet i relation til de forskellige fagfelter:

* Opstille et forskningsspørgsmål eller problemformulering (hvad skal der undersøges)
* Studiedesign og sampling (hvilke deltager skal der vælges)
* Metoder og teknikker til indsamling af empiri (hvordan skal empiri samles ind)
* Præsentation og tolkning af den indsamlede viden (hvordan kan resultater bruges)

*Epidemiologi*

Lektor, Peter Lund Kristensen, Lektor, og Ph.d.-studerende Martin Gillies Rasmussen.

#### Formål

Formålet er, at den studerende får forståelse for grundlæggende metodiske principper inden for den beskrivende epidemiologi på sundhedsområdet. Et væsentligt aspekt af faget er, at opøve kompetencer hos den studerende til selv at håndtere og analysere på relevante sundhedsdata i statistikprogrammet STATA. Betegnelsen e*pidemiologi* er givetvis ukendt for nogle og kan virke teknisk, men der er tale om den forskningsdisciplin, som beskriver forekomsten af sygdom og sygdomsårsager i befolkningerne og analyserer sammenhængene mellem mulige sygdomsårsager og sygdommene. Epidemiologien er en helt central disciplin, som bidrager afgørende til viden og evidens i det sundhedsvidenskabelige forebyggelsesarbejde.

*Fagligt indhold*

I undervisningsforløbet vil der være fokus på at give de studerende erfaringsbaserede kompetencer, færdigheder og viden indenfor udvalgte faser af et epidemiologisk forskningsprojekt – herunder stikprøveudvælgelse, håndtering af non-response, spørgeskemaudvikling, validering, analyse af tværsnitsdata, og afrapportering af resultater grafisk. Der fokuseres på at udvikle de studerendes metodeforståelse indenfor den deskriptive del af epidemiologien. Den analytiske epidemiologi varetages i faget Anvendt Videnskabelig Metode, som bygger ovenpå indeværende fag.

*Læringsmål*

Den studerende skal kunne

* Kritisk fortolke data fra deskriptive undersøgelser indenfor den kvantitative idræts- og sundhedsforskning
* Udføre og fremstille statistiske beregninger af deskriptive problemstillinger baseret på kvantitative data
* Kritisk vurdere og kvantificere validiteten af forskellige typer af epidemiologisk data.
* beskrive grundprincipperne for konstruktion af valide survey-spørgsmål

*Laboratorieteknikker*

Ph.d., Jakob Lindberg Nielsen

#### Formål

Den studerende opnår forståelse for principperne bag udvalgte laboratorie metoder og teknikker der bliver brugt i naturvidenskabelige forskningsprojekter indenfor kvantitativ idræts- og sundhedsforskning. Dette danner baggrund for at kunne vurdere og kritisk reflektere over eksisterende viden. Der arbejdes endvidere med processer omkring dataopsamling samt efterfølgende dataanalyse. Det diskuteres hvilke metoder der kan bidrage med at belyse eller afdække forskellige problemstillinger.

*Fagligt indhold*

Der arbejdes både teoretisk og praktisk med en række forskellige biomekaniske, muskelfysiologiske og biokemiske metoder. Endvidere arbejdes der med kritisk læsning af videnskabelige artikler, samt skrivning af videnskabelige tekster i relation til laboratorieundersøgelser.

*Læringsmål*

Den studerende skal kunne:

* anvende forskellige biomekaniske, muskelfysiologiske og biokemiske metoder
* redegøre for biomekaniske, muskelfysiologiske og biokemiske forskningsmetoders begrebslige og teoretiske grundlag
* diskutere og vurdere forskellige metoders egnethed i forhold til idrætslig og sundhedsmæssige problemstillinger
* analysere og vurdere egne og andres forskningsresultater

#### Kvantitative metoder

Lektor, Jasper Schipperijn & adjunkt, Karsten Elmose-Østerlund

#### Formål

At opnå forståelse for de problemstillinger og processer, der er knyttet til brug af kvantitative metoder på idræts- og sundhedsområdet – med særligt fokus på problemstillinger inden for det humanistiske og samfundsvidenskabelige område samt anvendelsen af spørgeskemametoden. Dette danner baggrund for at kunne vurdere og kritisk reflektere over eksisterende viden. Endvidere opnås indsigt i hvorledes empiriindsamling, præsentation og tolkning af ny viden kan varetages.

*Fagligt indhold*

Der arbejdes med kritisk læsning af, tolkning af og henvisning til videnskabelige artikler, samt skrivning af videnskabelige tekster i relation til kvantitative undersøgelser. Endvidere arbejdes der med grundprincipperne for konstruktion af valide og reliable spørgeskemaer ved inddragelse af begreber som operationalisering, indikatorer, spørgsmålsformulering, åbne vs. lukkede spørgsmål, sprogsensitivitet mv.

*Læringsmål*

Den studerende skal kunne:

* forstå, beskrive og diskutere resultaterne af kvantitative undersøgelser beskrevet i videnskabelige tekster
* analysere og vurdere kvaliteten af egne og andres forskningsresultater opnået ved hjælp af kvantitative undersøgelser
* skrive en god introduktion og problemformulering til en kvantitativ undersøgelse
* forstå, beskrive og diskutere fordele og ulemper ved forskellige kvantitative forskningsdesigns
* beskrive og anvende grundprincipperne for konstruktion af valide og reliable spørgeskemaer
* diskutere og vurdere brug af forskellige typer af spørgsmål i forhold til idrætslige og sundhedsmæssige problemstillinger
* designe et kvantitativt studie og beskrive design og metode

#### Kvalitative metoder

#### Lektor, Jan Toftegaard Støckel og adjunkt Charlotte Skau Pawlowski

####

#### Formål

Formålet er at give den studerende en indføring i udvalgte kvalitative humanistiske og samfundsvidenskabelige forskningsdesigns med tilhørende metoder og analysemuligheder.

*Fagligt indhold*

I en kombination af forelæsninger og gruppetimer ser vi nærmere på to gennemgående forskningsdesigns hvori kvalitativ forskning kan indgå: Interventionsforskning samt aktionsforskning.. Under delmetoderne behandles deltagerobservation og interview (det narrative og det semistrukturerede). Gennem kandidatspecialer og udvalgte videnskabelige artikler ser vi nærmere på stadierne i den analytiske proces fra rådata til analyseenheder.

#### Læringsmål

Ved modulets afslutning skal den studerende kunne:

* Forstå og skelne mellem forskellige videnskabsteoretiske grundpositioner og diskutere disse i forhold til en humanistisk samfundsvidenskabelig tilgang til idrætsforskningen
* Forstå og diskutere fordele og ulemper ved udvalgte forskningsdesigns og forskningstyper inden for den humanistisk samfundsvidenskabelige forskning
* Beskrive og diskutere forskellige forskerroller i relation til specifikke forskningsmetoder og videnskabelige kriterier
* Forholde sig kritisk-analytisk til metoder for indsamling, bearbejdning, analyse og fortolkning af data.

# Elitemiljøer i praksis:

Omfang:

15 ECTS

Placering:

Kandidat, 1. kvarter efteråret 2018.

Formål:

Overordnet set handler praktikforløbet om at få anvendt den teoretiske viden og få den overført i en konkret opgave udenfor universitet med direkte kundekontakt, erhvervserfaring og udvidelse at det professionelle netværk. Den studerende optræder i rollen som ekstern konsulent for at løse en afgrænset og defineret opgave**.**

##### Professionskompetencer

Networking, analyse, planlægning og gennemførelse af opgaven samt overholdelse af leverance.

##### Teoretisk, akademiske kompetencer

Beskrive problemstillingen.

Forholde sig til metoderne som er anvendt til at løse opgaven.

Inddrage og diskutere relevant litteratur i forhold opgavens problemstillinger og konklusioner.

**Modulets faglige indhold og arbejdsform:**

8 ugers praktikophold + 1 uge eksamen og eksamensforberedelse. Den studerende indgår i den daglige drift på praktikstedet med henblik på at løse den aftalte opgave og dermed fuldføre leverancen (som eliteidrætsrelateret og som ligger indenfor felterne ”Talentudvikling”, ”Præstationsoptimering” eller ”Project Governance and High Performance”). Den studerende kan få sparring med en vejleder til selve opgaven. På praktikstedet er der udpeget en kontaktperson og den modulansvarlige praktikleder er indover de formelle aftaler.

Eksamen

Mundtlig prøve. Bedømmelse efter 7-trinsskala. Intern bedømmelse

Den mundtlige prøve har en varighed af 25 min. inkl. votering Den studerende fremlægger praktikleverancen og begrunder metoder, relaterer til litteratur og forholder sig til problemstillinger.

E-learn:

Fungerer som kommunikationsplatform hvor noter, oplægsmaterialer samt supplerende information udsendes.

Litteratur:

Den studerende inddrager relevant litteratur fra de tre foregående moduler (Talentudvikling, Præstationsoptimering, Project Governance & High Performance) i forhold til at diskutere problemstilling og resultater.

Kriterier for målopfyldelse:

Praktikstedet godkender praktikopholdet med en udtalelse.

Bestået mundtlig eksamen på baggrund leverance.

Modulansvarlig:

Michael Krüger (MK) [mkruger@health.sdu.dk](file:///C%3A%5CUsers%5Ccoach%5CAppData%5CLocal%5CMicrosoft%5CWindows%5CINetCache%5CContent.Outlook%5CJ0P0A910%5Cmkruger%40health.sdu.dk)

Forventede arbejdstimer:

15 fordelt på 2 workshops

288 arbejde på praktiksted inkl. udarbejdelse af synopsis/eksamensopgve

21,5 forberedelse til eksamen

0,5 Eksamen

Modulsekretær:

Ulla Rytter, urytter@health.sdu.dk

Janne Krogh: jkrogh@health.sdu.dk

Linda Fritze Madsen: lfmadsen@health.sdu.dk

1. Studieguiden udarbejdes successivt i forhold til hvornår det enkelte modul skal undervises første gang. Modulbeskrivelsen vil være at finde her i studieguiden senest 14 dage før modulstart. En total oversigt med kort omtale af modulerne kan findes i Fagkataloget. [↑](#footnote-ref-1)